《迟惜抱夫子不至仍用见送韵奉寄》
清代·郭麟

钟山翠色落遥天，伏枕高斋思悄然。风雨江湖成冷节，人生离合逼中年。

士穷岂有文堪卖，才薄羞为世所怜。便拟相从判岁月，龙眠一壑卧风烟。

作者简介：（1767—1831）清江苏吴江人，字祥伯，号频伽，晚号蘧庵、复庵。一眉色白，人称“郭白眉”。诸生。屡试不第，遂专力于诗古文。醉后画竹石。诗词清隽明秀，尤善言情。有《灵芬馆集》等。